GKS Dōmb Katowice – klub fusbalowy s Katowic, terozki niy istnieje. Historyjo. Zouožōny we 1911 kej SC Eiche Domb. Po přiuōnčyniu Dymbu do Polski we 1922 pomiyniono jygo miano na GKS Dōmb. We 1924 skuli přiuōnčynio Dymbu do Katowic přijōn miano GKS Dōmb Katowice. Grou we piyršyj lidze polskij we fusbalu, a we 1936 zajōn we nij šōsty plac. Rok niyskoři klub zostou zawiyšōny skuli udowodńōnyj prōby překupiynio tormana Ślōnska Świyntochuowice a wyciepany ze I ligi. W čos II wojny światowyj bōu rozwiōnzany bez hitlerowske wuadze. Reaktywowany we 1945, we 1968 přestou istniyć skiž fuzyje s GKS Katowice.